′Yan jaridun Turkiyya sun yi watsi da zargin ta′addanci | Labarai | DW | 24.07.2017
'Yan jaridun Turkiyya sun yi watsi da zargin ta'addanci
Ma'aikatan jaridar Cumhuriyet 17 da aka gurfanar a kotu, sun yi watsi da zargin ta'addanci da ake alakanta su da shi. A ranar Litinin din nan ce aka bude shari'ar bayan tsare su a watan Oktoban shekara ta 2016.
Da dama daga cikin 'yan jaridun sun shafe kusan sama da watanni takwas a tsare ba tare da gurfanar da su a gaban kuliya ba. Tun bayan yunkurin kifar da gwamnatin shugaba Racep Tayyip Erdogan da bai yi nasara ba a shekara ta 2016, 'yan jaridu da dama na cikin takunkumin rashin samun damar gudanar da aiki a fadin kasar.
'Yan jaridu a Turkiyya dai sun gudanar da ranar 'yancin 'yan jaridu ne a lokacin da ma'aikatan jaridar da ke adawa da gwamnatin kasar 17 ke gaban alkali. Idan dai gwamnatin na Turkiyya ta yi nasarar cimma wannan kara, 'yan jaridun za su kasasnce a gidan sarka na kusan sama da shekaru 43. To sai dai irin wannan mataki da Turkiyya ke dauka a kan 'yan jaridu, na ci gaba da ja mata karan tsana daga sauran kasashe mambobin kungiyar Tayayyar Turai da ke kafa hujja da yunkurin take 'yancin fadin albarkacin baki.
Muhimman kalmomi Turkiyya, 'yan jarida, Erdogan, EU, ta'addanci
Permalink http://p.dw.com/p/2h4lR
Katar: Erdogan ya gana da Sarki Salman 23.07.2017
Matanin Amirka ga Turkiyya 18.04.2017